NSRI waarsku oor groot branders | Netwerk24
NSRI waarsku oor groot branders
29 Junie 2020 21:33
Die Nasionale Seereddingsinstituut (NSRI) waarsku strandgangers en ander mense op die see om Dinsdag versigtig te wees aangesien groot, kragtige branders verskuil tussen kleiner branders langs die kusgebied gaan voorkom.
" 'n Vinnige blik op die see gedurende 'n rustige periode in die branders sal nie noodwendig die verborge gevaar van groter en sterker branders wys nie," sê Craig Lambinon, woordvoerder van die NSRI.
"Daar is kommer dat hengelaars, strandgangers en stappers aan die kus onverhoeds deur so 'n onreëlmatige groot brander gevang kan word wat hulle moontlik van die rotse kan afslaan. Roeiers, mense op bote en branderplankryers kan ook onkant betrap word," sê Lambinon.